Uzalishaji wa mkonge nchini Tanzania
Mkonge ni zao kongwe la biashara ambalo bado linaendelea nchini Tanzania. Mnamo mwaka 1893 mtaalam wa kilimo wa Kijerumani Dr. Richard Hindorf alianzisha zao hilo kwenye koloni. Mmea wa Agave sisalana uliingizwa Tanganyika kwa magendo kutoka Yucatán, Mexiko, katika tumbo la mamba aliyekuwa ameuawa. Ni mimea 66 tu ndiyo iliyokuwa imenusurika hii safari lakini ilikuwa na faida kibiashara kwa kuanzisha tasnia. Hali ya hewa ya joto na kavu ya nchi hiyo ilikuwa nzuri kwa mmea na uzalishaji katika koloni ulikua kwa kasi. Nyuzi za mimea zilitumika sana kwa utengenezaji wa kamba kwa meli za Ujerumani na magunia ya kusafirisha bidhaa zingine za kilimo kutoka koloni. Hadithi hii ya mafanikio ilianza kuvutia nchi zingine za Uropa zikipanua makoloni yao na tasnia ilisambaa hadi makoloni jirani ya Kenya , Msumbiji, na Angola.